open-index/open-wikipedia-markdown huggingface dataset:
דובי פרנסס

**דב (דובי) פרנסס** (נולד ב-20 בנובמבר 1978) הוא איש עסקים, מנחה טלוויזיה ומשקיע הון-סיכון אמריקאי-ישראלי. מייסד ומנכ"ל של קרן ההון-סיכון Group 11, המנהלת נכסים בהיקף של למעלה מ-1.6 מיליארד דולר.

## ביוגרפיה
פרנסס נולד וגדל בחולון למשפחה בת שש נפשות. הוא נינו של הרב הראשי ליהודי בולגריה אשר חננאל. בצבא שירת בין היתר כמפקד פלוגה בבה"ד 1.

אחרי שהשלים תואר ראשון באוניברסיטת בן-גוריון, למד לתואר שני במנהל עסקים באוניברסיטת קליפורניה בלוס אנג'לס ונשאר להתגורר בארצות הברית. עם סיום התואר השני ב-2008 התחיל פרנסס לעבוד בדויטשה בנק בניו יורק בצוות מצומצם של מנהלי הון פרטי, שמבצע השקעות עבור בעלי הון. שם פגש את האוליגרך סרגיי גרישין. ב-2011 גרישין לקח את פרנסס אליו כיד ימינו ומנהל פעילות ב-SG, חברת ייעוץ פיננסי ללקוחות בעלי הון עם משרדים בארצות הברית, ברוסיה ובישראל. באותה שנה הקים פרנסס קרן הון סיכון שנקראה "SGVC".

במאי 2015 פנה פרנסס לדרך עצמאית. הוא קנה מגרישין את הבעלות על קרן הון הסיכון והחליף את שם הקרן ל-"Group 11". הקרן מאגדת השקעות בתחום הטכנולוגיה הפיננסית ומנהלת נכסים בשווי 1.6 מיליארד דולר.

החל מ-2018, הוא חבר בצוות המשקיעים בתוכנית "הכרישים", המשודרת בשידורי קשת.

ביוני 2023 אירח פגישה של המנהלים הבכירים ב-OpenAI שהבולט ביניהם הוא סם אלטמן בישראל.

החל משנת 2024 משמש פרנסס כיועץ לראש ממשלת ישראל בנימין נתניהו בנושאי בינה מלאכותית. ביולי 2025 הקים קרן להשקעות טכנולוגיות בתחום הביטחוני.

## ספרו
בשנת 2024 יצא לאור הספר "מבוא לניצחון" בהוצאת כנרת זמורה. הספר הוא החלק הראשון מתוך טרילוגיה. פרננס הכריז כי יחלק 14,000 עותקים של הספר לחיילי צה"ל שנפצעו במלחמת חרבות ברזל.

## פרסים
בשנת 2014 נודע כמי שמכר את פוליסת ביטוח החיים היקרה בהיסטוריה לאדם בודד, בסך 201 מיליון דולר ונכנס לספר השיאים של גינס. שיא זה נשבר במרץ 2024.

ביוני 2024 דורגה Group 11 של פרנסס על ידי חברת המחקר PREQIN במקום הראשון לשנת 2024 בתור קרן ההון סיכון עם הביצועים הטובים ביותר בארצות הברית.

בדצמבר 2024 קיבל פרנסס את אות בן-גוריון "לאות כבוד על תרומתו החשובה להזנקת הכלכלה הישראלית ולקידום טכנולוגיות פורצות דרך."

באוגוסט 2025 נכללה Group 11, בהובלת פרנסס, בדירוג הראשון של מגזין ''TIME'' לקרנות הון סיכון מובילות בארצות הברית, שנערך בשיתוף חברת המחקר Statista.

## חיים אישיים
פרנסס נשוי לרוני אשל ואב לשלושה ילדים. מתגורר בקליפורניה.

בישראל, מחזיק פרנסס בבית ברשפון.

## קישורים חיצוניים
* 
* 
* 
* , בערוץ ה-YouTube הרשמי של תאגיד השידור הישראלי

## הערות שוליים

קטגוריה:אנשי עסקים ישראלים
קטגוריה:מנכ"לים אמריקאים
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת קליפורניה בלוס אנג'לס
קטגוריה:יזמים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1978
קטגוריה:חולון: אישים
קטגוריה:רשפון: אישים
קטגוריה:אמריקאים שנולדו ב-1978
הדום הקרח וילסון

**הדום הקרח וילסון** (באנגלית: **Wilson Piedmont Glacier**) הוא הדום קרח גדול, בחוף ארץ ויקטוריה, שבאנטארקטיקה.

ההדום משתרע בין נמל גרניט לבין נקודת מארבל שעל חוף ארץ ויקטוריה.

זרם בול זורם מהדום הקרח וילסון ונשפך אל מפרצון ארנולד.

## היסטוריה
### גילוי ומיפוי הדום הקרח

הדום הקרח התגלה על ידי המשלחת הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

שמו של הדום הקרח ניתן לו על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910- 1913.

הדום הקרח נקרא על שמו של דוקטור אדוארד אדריאן וילסון (Edward A. Wilson), שהיה מנתח במשלחת דיסקברי והמנהיג המדעי של הצוות במשלחת טרה נובה. וילסון איבד את חייו בדרכו חזרה מן הקוטב הדרומי עם רוברט פלקון סקוט.

## קישורים חיצוניים

## הערות שוליים

וילסון
וילסון
משחק באש

**משחק באש** (באנגלית: **Burnt**) הוא סרט דרמה אמריקאי משנת 2015, שנכתב על ידי סטיבן נייט ובוים על ידי ג'ון וולס, על פי סיפורו של מייקל קלסניקו. הסרט עוקב אחר שף מוצלח שנגמל מסמים ואלכוהול (בראדלי קופר) ופותח במסע לעבר כוכב המישלן השלישי שלו, כשגם סיינה מילר, אליסיה ויקנדר, עומאר סי, מת'יו ריס, דניאל בריהל, אומה תורמן ואמה תומפסון מככבים בסרט. הסרט הופץ ב-30 באוקטובר 2015 על ידי חברת ויינשטיין.

## תקציר עלילה
אדם ג'ונס הוא שף מפורסם לשעבר בעל שני כוכבי מישלן, שבנה את שמו כאחד מהשפים הידועים בפריז ובעולם, אך התדרדר לסמים ואלכוהול. לאחר שנים ואחרי שעבר תהליך גמילה, הוא מחליט ללונדון, וחובר ליריבים ותיקים בשביל להשיג את כוכב המישלן השלישי שלו.

## שחקנים ודמויות
* בראדלי קופר – **אדם ג'ונסון**
* סיינה מילר – **הלן סוויני**
* אליסיה ויקנדר – **אן מארי**
* עומאר סי – **מישל**
* דניאל בריהל – **טוני בלרהדי**
* אומה תורמן – **סימון**
* ריקרדו סקאמרצ'ו – **מקס**
* אמה תומפסון – **דר. רושילד**
* סם קילי – **דיווייד**
* לילי ג'יימס – **שרה**
* שרה גרין – **קייטלין**
* ג'יימי דוראן – **לאון סוויני**

## קישורים חיצוניים
* 

* 

קטגוריה:סרטי דרמה אמריקאיים
קטגוריה:סרטי 2015
קטגוריה:סרטי אוכל
קטגוריה:סרטי דרמה קומית
הדיוויזיה השביעית (בריטניה)

**הדיוויזיה השביעית של [[הצבא הבריטי]]** היא דיוויזיה בריטית, אשר לחמה במלחמות השונות של בריטניה מתחילת המאה ה-19.

## היסטוריה
### המלחמות הנפוליאוניות
הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד ג'ורג ראמזי, רוזן דאלהוסי התשיעי, ולאחריו קרלוש פרדריקו לקור, רוזן לגונה, והיא כללה כוחות אנגלים ופורטוגזים. הדיוויזיה לחמה בקרבות השונים בחצי האי האיברי, ופורקה בשנת 1814.

### מלחמת הבורים
הדיוויזיה הוקמה מחדש במלחמת הבורים השנייה, אולם פורקה עם תום המלחמה.

### מלחמת העולם הראשונה
הדיוויזיה הוקמה מחדש עם פרוץ מלחמת העולם הראשונה, והיא הורכבה מחיילים סדירים ששבו מרחבי האימפריה הבריטית. הדיוויזיה נשלחה בתחילה לאנטוורפן לסייע לכוחות הצבא הבלגי, אולם נסוגה לאחר כניעת העיר ולחמה בקרב איפר הראשון. הדיוויזיה לחמה ברוב הקרבות הגדולים בחזית המערבית עד 1917, ובכלל זה קרב לוס, הקרב על הסום וקרב פשנדל, ולאחר מכן נשלחה לחזית האיטלקית להמשך המלחמה ואף השתתפה בקרב ויטוריו ונטו. בשונה משש הדיוויזיות הסדירות הראשונות של חיל המשלוח הבריטי (BEF), ששליש מכוחו היה מורכב ממילואימניקים קבועים, הדיוויזיה השביעית הורכבה במקור רק מחיילים סדירים, שהולידו את כינוי הדיוויזיה, 'השביעית האלמותית'.

### מלחמת העולם השנייה
ריצ'רד אוקונור כיהן כמושל צבאי של ירושלים וכמפקד הדיוויזיה השביעית, בפלסטין ובמצרים החל מה-29 בספטמבר 1938 עד 3 בנובמבר 1939. מפקדת הדיוויזיה עברה מירושלים לקהיר ב-31 באוגוסט 1939, ויתרה על הפיקוד על הכוחות לעיל והשתלטה על הכוחות באזור קהיר (חטיבת קהיר הפכה לחטיבת הרגלים ה-29 ב-20 בספטמבר 1939). הדיוויזיה השביעית עברה לאחר מכן למרסא מטרוח ב-4 בספטמבר, והשתלטה על כל הכוחות באזור למעט דיוויזיית השריון. הדיוויזיה עוצבה מחדש כדיוויזיה השישית ב-3 בנובמבר 1939 והפכה למפקדת כוח המדבר המערבי בשנת 1940.

## קישורים חיצוניים
* הדיוויזיה ה-7 באתר הצבא הבריטי במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:דיוויזיות בריטיות
7
7
סיטרואן סקסו

**סיטרואן סקסו** (בצרפתית: **Citroën Saxo**) היא מכונית סופרמיני אשר יוצרה על ידי יצרנית הרכב הצרפתית סיטרואן הצרפתית, חברת בת של קבוצת PSA אשר יוצרה בין השנים 1996–2004.

## גרסאות
* 3 דלתות - האצ'בק.
* 5 דלתות - האצ'בק.

## "סיטרואן סקסו"

* יוצרו 1,653,514 יחידות.
* 5 נוסעים.
* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנוע דיזל.
* נפח תא מטען: 280 / 953 ליטר.
* בין השנים 1996–2003 יוצר דגם "VTS" בגרסה ספורטיבית.

### דגמים (לפי סוגי מנוע)
* "1.0i".
* "1.1i".
* "1.4i".
* "1.4iA".
* "1.6i".
* "1.6iA".
* "1.6i 16V".
* "1.5D".

## תמונות

קובץ:Citroen Saxo front 20071002.jpg | "סיטרואן סקסו" 3 דלתות הצ'בק
קובץ:2000 Citroen Saxo 1.1.jpg | "סיטרואן סקסו" 3 דלתות הצ'בק, שנת 2000
קובץ:2003 Citroen Saxo Desire 1.1 facelift Rear.jpg | "סיטרואן סקסו", 3 דלתות הצ'בק, שנת 2003
קובץ:Citroen Saxo 1.5d 2002 (15536652006).jpg | "סיטרואן סקסו", 5 דלתות הצ'בק, שנת 2002
קובץ:Citroen Saxo 1997 4 deurs.jpg | "סיטרואן סקסו", 5 דלתות הצ'בק, שנת 1997
קובץ:Saxo-VTS-Grey.jpg | "סיטרואן סקסו" דגם "VTS"
קובץ:Citroën Saxo interior 001.jpg | "סיטרואן סקסו" - מבט לתא הנהג ו-לוח מחוונים


## ראו גם
* סיטרואן
* סיטרואן ויזה

## קישורים חיצוניים
* 

* 

## הערות שוליים

קטגוריה:מכוניות סופרמיני
סקסו
קטגוריה:דגמי מכוניות שהושקו ב-1996
קטגוריה:מכוניות צרפתיות
ID2020

**ID2020** הוא ארגון לא ממשלתי אשר מקדם מיסוד זהות דיגיטלית לאנשים, ובעיקר לכמיליארד האנשים שחיים ללא זהות מוסדרת רשומה בעולם, או פליטים שאינם חיים במדינה שהזהות שלהם רשומה.

למיזם מתנגדים רבים מחשש שהוא למעשה מאפשר מעקב אחר כל אדם ועלול להוות הפרה של חופש הפרט וזכויות אדם אחרות.

המיזם מובל על ידי האו"ם וממומן על ידי מספר תאגידים, בהן מיקרוסופט, סיסקו, פרייס ווטרהאוס קופרס ואקסנצ'ר.

## היסטוריה
כבר במאי 2016 נחשפה היוזמה באו"ם והתקיים דיון שכלל 400 מומחים בנושא "כיצד מביאים זהות דיגיטלית לכלל אוכלוסיית העולם, כולל 1.5 מיליארד שחיים ללא זהות רשומה". במיזם שותפו מומחי קריפטוגרפיה ובלוקצ'יין כדי לזהות כיצד המגזר הפרטי יכול לסייע למיזם.

בשנת 2019, נחנך מיזם ID2020 של זהות דיגיטלית בשיתוף עם ממשלת בנגלדש וענקית החיסונים Gavi.

## ביקורת ותיאוריות קשר

במספר תיאוריות קשר, נטען על ביל גייטס שהוא מקדם תוכנית שתחייב את כל אוכלוסיית העולם חיסון ל-Covid-19 שיכיל שבב זיהוי שיוחדר לגופם של המתחסנים.

באתר הארגון הודגש כי ברית החיסונים העולמית "GAVI" (הממומנת על ידי קרן ביל ומלינדה גייטס) היא שותפה מלאה במיזם ID2020, אם כי הטענה לשותפות הוסברה על ידי מנכ"ל ברית החיסונים כמעין שיתוף פעולה דיגיטלי בענייני בריאות: "לזהות הדיגיטלית יש יכולת לאפשר גישה לשירותים חיוניים ומצילי חיים בהקשרים רבים של פיתוח ומקרים הומניטריים בין היתר על ידי האצת הגישה למערכות בריאות בסיסיות. אני נרגש להצטרף לפרויקט ולהדריך את הארגון ואת השותפים כיצד ניתן לרתום טכנולוגיות חדשניות ושיתוף פעולה עם המנהלים של ID2020, שיתוף פעולה רב מגזרי לטובת האוכלוסיות הפגיעות בעולם".https://id2020.org/ - ד"ר סת ברקלי, מנכ"ל GAVI, ברית החיסונים.

## קישורים חיצוניים
* 

* נאום מחאה נוקב בפרלמנט האיטלקי, נגד ביל גייטס ויוזמת ID2020, יוטיוב מאי 2020

## הערות שוליים

קטגוריה:פסאודו-מדע
קטגוריה:תאוריות קשר
קטגוריה:האומות המאוחדות
קטגוריה:פרטיות
עידו דוידי

**עידו דוידי** (נולד ב-2 באוגוסט 1996) הוא כדורסלן ישראלי, המשחק בעמדת הקלע בקבוצת הפועל גלבוע גליל מהליגה הלאומית בכדורסל.

## ביוגרפיה
דוידי גדל באלפי מנשה. הוא נכדו של שוער הכדורגל בנימין מזרחי, ששיחק בין השאר בנבחרת ארץ ישראל, בית"ר תל אביב ומכבי תל אביב בסוף שנות ה-30 של המאה ה-20.

עידו דוידי החל לשחק כדורסל כילד במועדון המקומי "מכבי אלפי מנשה". בהמשך בגיל הנוער עבר לשחק במחלקת הנוער של מכבי רעננה ומשם המשיך בקריירה מקצוענית של שחקן כדורסל. במקביל לקריירת שחקן הכדורסל, החל מ־2019 משמש כמאמן כושר במחלקת נוער של הפועל תל אביב. נכון ל-2020, הוא לומד לתואר ראשון במתמטיקה באוניברסיטה הפתוחה.

### קבוצות ילדים ונוער
בילדותו שיחק בקבוצה המקומית שבאלפי מנשה. נקודת המפנה התרחשה בכיתה ח' לאחר ניצחון בגביע על הקבוצה ממכבי רעננה, בקהל ישב המנהל המקצועי רון נוה של המפסידים שהתרשם מהיכלות שהציג דוידי. בשנה שלאחר מכן הוא עבר לשחק תחת נוה בנוער של מכבי רעננה. ביחד עם קבוצת הנוער זכה בכיתה יא' באליפות הליגה לנוער ובכיתה יב', כאשר הוא משמש כאחד משני הקפטנים של הקבוצה, זכה בדאבל של אליפות וגביע. בתיכון למד במגמת הכדורסל של מטרו-ווסט שם שלוש שנים ברציפות נעצרה הקבוצה בשלב רבע הגמר של אליפות ליגת העל לתיכונים.

### קבוצות בוגרים
במקביל למשחקיו כחריג גיל בנוער לאומית בעונת 2014/2015 השתלב גם בקבוצת מכבי רעננה מהליגה הלאומית בכדורסל.

בעונה הבאה, עונת 2015/2016, עבר לשחק בקבוצת הפועל עמק חפר מהליגה הארצית בכדורסל איתה זכה בגביע האיגוד בכדורסל.

בעונות 2016/2017 עבר לשחק בקבוצת הפועל כפר סבא מהליגה הלאומית בכדורסל אשר איתה הגיע בתום העונה לשלב חצי הגמר.
בעונה הבאה המשיך בכ"ס לעונה נוספת שבסופה הקבוצה נעצרה בשלב רבע הגמר.

בעונות 2018/2019 עבר לשחק במכבי הוד השרון. בתום העונה נבחר על ידי מאמני הליגה לשחקן ההגנה של העונה. בעונות 2019/2020 המשיך לשנה נוספת בקבוצה הפעם כקפטן הקבוצה. בסיום העונה המוקדמת עקב משבר הקורונה נבחר לחמישייה השנייה של העונה עם 14 נקודות בממוצע למשחק.
עם הפסקת הליגה חתם דוידי לשנתיים בקבוצת הפועל אילת מליגת העל בכדורסל. בעונתו הראשונה בקבוצה (2019/20) שיחק דוידי בכל 7 משחקי הליגה והעמיד ממוצע של 3 נק' ו-0.9 ריב' למשחק ב-12.3 דק' בממוצע., בעונתו השנייה באילת שותף ב-4 משחקים בלבד ב-2.8 דק' למשחק בממוצע, בינואר 2021 שוחרר מאילת וחתם בעירוני נהריה גם היא מליגת העל.

לקראת עונת 2021/22 חתם בקבוצת עירוני קריית אתא. כקפטן הקבוצה זכה עם הקבוצה באליפות הליגה הלאומית לעונת 2021/22 לאחר ניצחון בסדרת הגמר נגד מכבי עירוני רמת גן. בעונה הבאה שיחק מדי קריית אתא בליגת העל והעמיד ממוצא של 3.1 נק' ו-1.4 אסיסטים ב-13.7 דק'

לקראת עונת 2023/24 חתם בהפועל גלבוע גליל מהליגה הלאומית.

### נבחרות לאומיות
היה חלק בסגל של נבחרת הטרום קדטים ובנבחרת העתודה תחת דן שמיר היה חלק מהסגל המורחב.

## קישורים חיצוניים

* פרופיל השחקן, באתר מנהלת ליגת העל בכדורסל
* פרופיל השחקן באתר ספסל

## הערות שוליים

קטגוריה:כדורסלני הפועל גלבוע גליל
קטגוריה:כדורסלני עירוני קריית אתא
קטגוריה:בוגרי תיכון מור מטרו-ווסט רעננה
קטגוריה:כדורסלני מכבי הוד השרון
קטגוריה:כדורסלני מכבי רעננה
קטגוריה:כדורסלני הפועל אילת
קטגוריה:כדורסלני עירוני נהריה
קטגוריה:אלפי מנשה: אישים
קטגוריה:ישראלים שנולדו ב-1996
קצין רפואת שיניים

**קצין רפואת שיניים** (בר"ת: **קָרָ"ש**) הוא רופא שיניים וקצין בחיל הרפואה. זאת להבדיל מקצין רפואה (קָרָ"פּ), שהוא רופא, ומקצין ארגון רפואה (קא"ר), שהוא קצין בחיל הרפואה שאינו רופא (ולרוב התחיל דרכו כחובש).

הקר"ש אחראי על פיקוד, ארגון וניהול מרפאות השיניים בצה"ל בשגרה ובעת חירום, בנוסף על תחום אחריותו הקליני.

קציני רפואת השיניים מתחילים דרכם הצבאית, לרוב כעתודאים הלומדים רפואת שיניים בתוכנית בינה, אך ישנם קר"שים המתגייסים לאחר שלמדו רפואת שיניים, אחרי שירותם הסדיר (אוכלוסייה זאת נקראת "חוזרי שירות"). כהכשרת קצונה, הקר"שים עוברים קורס קצינים בבה"ד 1 ולאחריו השלמה חילית במשך כ-4 שבועות בבה"ד 10.

## דרגות
### קצין רפואת שיניים (קר"ש)
דרגת קצין רפואת שיניים|ממוזער|80px
דרגה זו מוענקת לעתודאי בוגר לימודי רפואת שיניים במסלול בינה בטרם סיים קורס קצינים. חזותית, הדרגה ניראית כפס לבן בכותפת עליה כתוב "קצין רפואת שיניים".
#### תפקידים
* רופא שיניים במרפאה

### [[סגן]]
דרגה זו מוענקת לאחר השלמה חילית (בדומה לדרגה שמקבלים כל העתודאים בעלי תואר אקדמי בסיום ההשלמה החילית).
#### תפקידים
* מפקד מרפאה קטנה
* רופא שיניים במרפאה

### [[דרגות צה"ל#סרן|סרן]]
דרגה זו ניתנת עם הכניסה לשירות קבע של רופא שיניים עתודאי, או עם החזרה לשירות של רופא שיניים שאינו עתודאי.
#### תפקידים
* מפקד מרפאה בינונית
* סגן מפקד מרפאה גדולה
* רופא שיניים במרפאה
* ראש מדור אמו"ן
* ראש מדור הכשרות וקורסים
* קצין רפואת שיניים חיל הים
* ראש מדור דנטלי בבה"ד 10

### [[רב-סרן]]
בדרך כלל דרגה זו ניתנת בסיום או לקראת סיום התמחות.
#### תפקידים
* מפקד מרפאה גדולה
* ראש מדור ארגון ובקרה
* ראש מדור ביטוח
* מפקד מחלקה במרכז לרפואת שיניים
* רופא מומחה במרכז לרפואת שיניים
* קצין רפואת שיניים חיל אוויר
* קצין רפואת שיניים חיל המודיעין
* קצין רפואת שיניים פיקודי
* ראש מדור זיהוי וקבורה

### [[סגן-אלוף]]
הדרגה הבכירה ביותר לקר"ש.
#### תפקידים
* ע' קרפ"ר לרפו"ש שהוא ראש מערך רפואת השיניים בצה"ל ומפקד מחלקת רפואת שיניים במפקדת קצין הרפואה הראשי
* מפקד המרכז לרפואת שיניים

#### קצין רפואת שיניים חילי
קצין רפואת שיניים חילי, קרש"ח, הוא האחראי על שירותי רפואת השיניים בזרועות. ישנם קציני רפואת שיניים חיליים בחיל האוויר, חיל הים וחיל המודיעין. 
* קרש"ח אוויר, הוא ראש ענף רפואת שיניים בחיל האוויר ומשמש קציני מטה של קצין הרפואה החילי.
* קרש"ח ים הוא מפקד מרפאת השיניים בבסיס חיל הים בחיפה.
* קרש"ח מודיעין הוא מפקד מרפאת השיניים ביחידה 8200.

#### קצין רפואת שיניים פיקודי
קצין רפואת שיניים פיקודי, קרש"פ, הוא האחראי על שירותי רפואת השיניים בפיקודים. ישנם קציני רפואת שיניים פיקודיים בפיקוד צפון, פיקוד מרכז ופיקוד דרום.
## ראו גם
* המרכז לרפואת שיניים

קטגוריה:מקצועות צבאיים
קטגוריה:חיל הרפואה
קטגוריה:ישראל: רפואת שיניים
טל זקס

**טל זקס** (נולד ב-1966 בערך) הוא רופא ישראלי ופרופסור חבר באוניברסיטת פנסילבניה, המשמש כמנהל רפואי של חברת הביוטכנולוגיה מודרנה.

## ביוגרפיה
טל זקס נולד וגדל בחיפה. בוגר בית הספר הריאלי בשנת 1983. את שירותו הצבאי החל בהנדסה קרבית, עבר קורס חובשים ושירת כמדריך בבה"ד 10. למד רפואה באוניברסיטת בן-גוריון בנגב בשנים 1986–1992 והוא בעל שני תארים: דוקטור לפילוסופיה ודוקטור לרפואה. את ההתמחות עשה ברפואה פנימית באוניברסיטת טמפל ותת-התמחות באונקולוגיה באוניברסיטת פנסילבניה. פוסט-דוקטורט עשה במכון הלאומי לסרטן בארצות הברית וכיום הוא מכהן כפרופסור חבר באוניברסיטת פנסילבניה.

בשנים 2004–2008 שימש כמנהל פיתוח קליני בחברת גלקסו סמית' קליין. בשנים 2008–2010 שימש כסגן נשיא למחקר קליני, אונקולוגיה בחברת ספלון. בשנים 2010–2015 כיהן בתפקידי פיתוח בכירים בחברת התרופות סאנופי, בהם סגן נשיא בכיר וראש תחום האונקולוגיה.

החל משנת 2016 הוא מכהן כמנהל רפואי של חברת הביוטכנולוגיה מודרנה, וצפוי לפרוש מהחברה בסוף ספטמבר 2021.

בשנת 2020 נקשר שמו בפיתוח חיסון של החברה לזן של נגיף קורונה שגרם להתפרצות מגפת הקורונה העולמית וה-FDA אישר לחברת מודרנה ב-7 במאי 2020 לעבור לשלב השני של ניסוי החיסון. פיתוח זה היווה פריצת דרך עולמית שכן החיסון לא פעל באמצעות החדרת נגיפים מומתים, אלא באמצעות RNA וזקס הבהיר בריאיון כי כל כמות של החיסון אפקטיבית למניעת הידבקות בווירוס. הממשל האמריקאי משתתף במימון ייצור החיסון. זקס טען שהחיסון יינתן לציבור עוד לפני שיסתיימו הליכי האישור שלו.

זקס נמנה עם מקבלי אות בן-גוריון לשנת 2020 מטעם אוניברסיטת בן-גוריון. ב-25 באפריל 2021 הוענק לו תואר דוקטור לשם כבוד על ידי אוניברסיטת בר-אילן.

באוגוסט 2021 החליט דירקטוריון חברת התרופות "טבע" על צירוף זקס לדירקטוריון החברה החל מ-1 באוקטובר 2021.

## ראו גם
* פיתוח תרופות וחיסונים למחלת COVID-19

## קישורים חיצוניים

* 
* 
* מאמרי טל זקס, באתר ResearchGate 
* טל זקס, The disease-eradicating potential of gene editing, באתר TED, נובמבר 2017
* Tal Zaks, Moderna Chief Medical Officer, on His Jewish Identity & Scientific Career, באתר יוטיוב
* 

## הערות שוליים

קטגוריה:בוגרי בית הספר הריאלי
קטגוריה:רופאים פנימיים ישראלים
קטגוריה:אונקולוגים ישראלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:זוכי אות בן-גוריון
קטגוריה:סגל אוניברסיטת פנסילבניה
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:דירקטורים ישראלים
קטגוריה:ישראלים שנולדו ב-1965
הונדה CR-X דל סול

**הונדה CR-X דל סול** (באנגלית: **Honda CR-X del Sol**) היא מכונית ספורט רודסטר בסגנון גג "Targa top"  אשר יוצרה על ידי יצרנית הרכב היפנית הונדה אשר יוצרה בין השנים 1992–1998 ביפן.

## "הונדה CR-X דל סול"

* מכונית רודסטר, 2 מושבים.
* 2 דלתות.
* מנוע קדמי.
* סוג הנעה: הנעה קדמית.
* מנועי בנזין.
* קיבולת מכל דלק - 45 ליטר.
* נפח תא מטען אחורי - 300 ליטר.

## תמונות

קובץ:1992 Honda CRX VTI-E (8226021085).jpg | "הונדה CR-X דל סול", שנת 1992
קובץ:1997 Honda Civic CR-X ESi 1.6 Front.jpg | "הונדה CR-X דל סול", שנת 1997
קובץ:1993 Honda Civic CRX ESI.jpg | "הונדה CR-X דל סול", שנת 1993
קובץ:Crx del sol.jpg | "הונדה CR-X דל סול"
קובץ:Honda CR-X del Sol, Bangladesh. (38551646804).jpg | "הונדה CR-X דל סול"
קובץ:Honda CR-X del Sol 002.JPG | "הונדה CR-X דל סול"
קובץ:Honda CR-X del sol.jpg | "הונדה CR-X דל סול"


## ראו גם
* הונדה
* הונדה S500
* הונדה S600

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-1992
CR-X דל סול
קטגוריה:כלי רכב יפניים
פגישת מחזור (סרט)

**פגישת מחזור** (באנגלית: **Spring Reunion**) הוא סרט קולנוע אמריקאי משנת 1957 עם בטי האטון ודיינה אנדרוז בתפקידים הראשיים. זה היה סרטה האחרון של האטון לאחר שפרשה מסרטי פרמאונט בשנת 1952. אנדרוז היה בשלב זה בירידה בקריירה שלו.

העלילה מתרכזת בפגישת מחזור של מסיימי בית ספר תיכון בשנת 1941 לאחר 15 שנה (בשנת 1956).

## תקציר העלילה
בוגרי מחזור 1941 של בית הספר התיכון בעיירת החוף קרסון (שם פיקטיבי) בקליפורניה מתכנסים בשנת 1956 לפגישת מחזור והעלאת חוויות מהעבר. מכינים כיבוד עם פונץ', מקרינים קטעים מוסרטים מתקופת הלימודים, רוקדים ומרכלים. חלק נשארו רווקים וחלק הקימו משפחות.

מלכת הכיתה הייתה מרגרט "מגי" ברוסטר (בטי האטון), כעת היא בת 33 ועדיין רווקה. היא עובדת במשרדו של אביה (רוברט סימון), סוכן נדל"ן מצליח. מגי קשורה לאביה וגרה אצל הוריה. יום לפני הטקס מגיעה אליה חברתה בארנה פורסט (ג'ין הייגן). ברנה נשואה ויש לה כעת ארבעה ילדים שמציקים לה כל הזמן וכעת היא רוצה קצת חופש מהם.

התלמיד הבולט והמצליח במחזור היה פרד דייוויס (דיינה אנדרוז). מגי ודייב היו זוג בולט בכיתה אבל דרכיהם נפרדו. דייב מחליף מקומות עבודה ולא יציב ואביה של מגי מתנגד לקשר אתו. כעת מגי מנסה למכור את דירתו בקרסון. הוא מדוכדך ואינו רוצה להגיע לטקס. מגי חייבת להגיע לשם כי היא מופיעה בשיר.

ג'ק פרייזר (גורדון ג'ונס), שהיה גם אז תלמיד בולט וכעת מקרין סרטים על תחרויות הפוטבול של המחזור, מתחיל לחזר אחרי בארנה והיא נענית לו.

לאחר שמגי שרה את השיר המפורסם That old feeling  היא יוצאת עם פרד ומצטרפים אליהם ברנה ופרייזר. הוא מנסה לחזר אחריה וזה מחמיא לה אבל היא דוחה אותו למחר ואז הוא מתקשר ומודיעה לה לרווחתה שלא יוכל להגיע כי נתפס לו הגב.

פרד לוקח את מגי לשיט בסירתו והם מצליחים בקושי לחזור לחוף כשחודרים מים לסירה והיא כמעט שוקעת. החוויה הזאת מחזקת את הקשר ביניהם, הם מתוודים על קשיי החיים בבדידות והם מחליטים להתחתן.

אביה של מגי מקבל את הידיעה הזאת בחוסר רצון. הוא חושב שפרד בלתי יציב ומעדיף שמגי תישאר לצידו בבית ובמשרד ולא אכפת לו שהיא עומדת להיות רווקה זקנה (בת 33). לבסוף הוא מציע לפרד משרה מכובדת בחברה כדי שהזוג יישאר לגור לידם. מגי מקבלת זאת אך פרד לא רוצה להיות קשור להוריה. כשהיא מהססת הוא עוזב. ברגע האחרונה מגי מקבלת החלטה, עוזבת את הוריה ומצליחה לעלות על רכבו של פרד בדרך לנישואים.

## קישורים חיצוניים

* פגישת מחזור, באתר יוטיוב
* בטי האטון that old feelig, באתר יוטיוב

קטגוריה:סרטים באנגלית
קטגוריה:סרטי יונייטד ארטיסטס
קטגוריה:סרטי דרמה אמריקאיים
שיאולונגבאו

**שיאולונגבאו** (בסינית מפושטת: **小笼包**, פין-יין: **xiǎo** **lóng** **bāo**) הוא סוג של באוזי ממחוז ג'יאנגסו, וספציפית מזוהה עם וושי ושנגחאי (שהייתה בעבר חלק ממחוז ג'יאנגסו). השיאולונג באו מאודה בסל אידוי מבמבוק (xiǎo lóng), וזה גם מקור שמו. יש להבדיל בינו לבין הכיסונים הסיניים הנפוצים ג'יאוזי, המאודים גם הם.

במדינות דוברות אנגלית קוראים להן לפעמים "כיסוני מרק" (soup dumplings) כי נהוג למלאם במרק.

## קישורים חיצוניים

## הערות שוליים

קטגוריה:המטבח הטאיוואני
קטגוריה:ממולאים
קטגוריה:כופתאות
קטגוריה:דים סאם
קטגוריה:המטבח הסיני
הבתים העגולים במוסקבה

**הבתים העגולים במוסקבה** הם מבני מגורים בני תשע קומות שנבנו בצורה מעגלית, במערב מוסקבה ב-1970 על פי פרויקט של האדריכל יבגני סטאמו והמהנדס אלכסנדר מרקלוב. המבנים בקוטר של 155 מטר נבנו מחלקים, המחוברים בזווית של 6 מעלות.

## תיאור
הפרויקט של בית הטבעת פותח בסדנה 3 של מכון Mosproject-1 תחת הדרכתו של האדריכל יבגני סטאמו. מאז תחילת 1970, מעצבים חיפשו דרך ליצור דומיננטיות אדריכלית והחליטו לנסות לבנות בית עגול ניסיוני.

במשך תקופה ארוכה הייתה אגדה אורבנית על כך שנבנו בתים לקראת אולימפיאדת מוסקבה וכי תוכנן בלוק שלם של מבנים כאלה בצורת הטבעות האולימפיות. לדברי סרגיי טקצ'נקו, לשעבר ראש מכון התוכנית הכללית של מוסקבה, גרסה זו הופצה בעיתונות ללא שום סיבה: ראשית, בתים עגולים תפשו יותר מדי אדמות, ושנית, הם התבררו כחסכוניים פחות מבניינים סטנדרטיים רגילים. העלויות גדלו עקב הצורך במעקב מתמיד אחר פרויקט בודד, בנוסף, בתים כאלה דרשו תוספות מונוליטיות, מה שהגדיל את עלות הבנייה והגדיל את משך זמן הבנייה שלו. הרעיון האמיתי של הפרויקט היה לנסות לשחזר את "חצר המגורים הסובייטית הישנה", להוסיף אטרקטיביות לאזורים הבנויים האופייניים ולספק לתושבים את התשתית הדרושה במרחק הליכה. לשם כך, הקומה הראשונה בבניין הייתה שמורה למתקני בית, כולל חנויות, בתי מרקחת וספריה.

מבנה הבניין מורכב מ-22 קטעים ישרים זהים, והצורה בצורת הטבעת הושגה על ידי התקנת לוחות בזווית שאינה עולה על6 מעלות - הסטייה המקסימלית שמותרת על פי תקנות בנייה, לחיזוק במקומות מסוימים תוספות מונוליטיות. החלקים הפנימיים היו בצורת טרפז, כאשר הקיר החיצוני הוא הצד הארוך. החצרות העגולות כמעט בגודל של מגרש כדורגל, כשש קשתות מובילות אליהם מהרחוב.

הבית ברחוב נז'ינסקאיה ומכיל 913 דירות ב-26 כניסות. בניין נוסף ברחוב דובז'נקו הוא עותק דומה, רק מספר הדירות שונה - 936. בשל מיקומו בסמוך לאולפן הקולנוע מוספילם, הוא הופיע לעיתים קרובות בסרטים סובייטים. בחצר הבית צולמו צילומי הסיום של הסרט מוסקבה אינה מאמינה בדמעות - פנורמת לילה של חלונות זוהרים, כמו גם סצנות מסדרות מקומיות. בשנים שונות, גרו בבית השחקנים סאבלי קרמרוב, גלינה בילייאבה ובמאי הקולנוע אמיל לוטיניו.

לאחר מספר שנים התבררו החסרונות של צורה זו: רוח חזקה נשבה ללא הרף בתוך החצר, היו קולות גבוהים מאוד, חלק משמעותי מהדירות לא קיבל את תקני הבידוד הנדרשים. קשה לבצע תיקונים בדירות עקב צורתם הטרפזית של החדרים, ולעיתים קרובות התושבים והאורחים התקשו למצוא את הכניסה הנכונה. כתוצאה מכך, לאחר סיום בניית הבית ברחוב דובז'נקו, לא נבנו עוד מבנים כאלה. למרות כל חולשותיו של הפרויקט, לאחר כחצי מאה, חוקרי האדריכלות מכנים אותו פרויקט שהקדים את זמנו ומקבילות אותו למטה המודרני של חברת אפל בקליפורניה האדריכל הראשי של מוסקבה לשעבר מיכאיל פוסוחין שיבח את תרומתו של יבגני סטאמו לנוף העירוני והציבו לצד אדריכלים כמו וסילי בז'נוב, מטווי קזאקוב אלכסיי שצ'וסב שתרמו אף הם לנוף העירוני של מוסקבה.

## גלריה

תמונה:Round house1.jpg|הבית ברחוב נז'ינסקאיה, 2018
תמונה:Nejinskaya round house4.jpg
תמונה:KrugliyDomHaHejinskoy.jpg|2017
תמונה:Dov 4.jpg|הבית ברחוב דובז'נקו, 2018
תמונה:Dovjenko round house1.jpg|


## לקריאה נוספת

* 
* 
* 
* 
* 


## קישורים חיצוניים

* וידאו על הבית בנז'ינסקאיה
* כתבה בערוץ וסטי-מוסקבה
* תמונה של הבית בנז'ינסקאיה כשהיה בבנייה, 1972

## הערות שוליים

קטגוריה:מוסקבה: מבנים
סטריפטוספונדילוס

[ממוזער|איור סטריפטוספונדילוס ניזון מנבלת [פלזיוזאוריה|פלזיוזאור.]]
**סטריפטוספונדילוס** (שם מדעי: *Streptospondylus*; מילולית: "חוליה הפוכה") הוא סוג דינוזאור טורף הקרוב למשפחת המגלוזאוריים (בעבר היה שייך למשפחה) והשתייך לקבוצה מגלוזאורים. הוא התקיים במשך סוף היורה שלפני 161 מיליון שנה ומאובניו התגלו לחופי צרפת במשך המאה ה-18. דינוזאור זה הוא אחד מראשוני הדינוזאורים שהתגלו (אך לא מאלה שתוארו), בידי החוקר הגרמני . בסוג נכלל מין אחד - *Streptospondylus altdorfensis*, על שם העיירה . ממצאים אפשריים של הסוג התגלו גם באוקספורד, אך קשה להגדירם.

דינוזאור זה היה ידוע כבר מ-1778, שם נחשפו כמה מהעצמותיו בשטחי "Marnes de Dives" שבנורמנדי, צפון-מערב צרפת. באזור התגלו מספר יצורים פרהיסטוריים כמו אמוניטים, דגים ודמויי-תנינאים ימיים ומאובניו נחשבו על פי חוקרים כמו ז'ורז' קיוויה לממצאים של הסוג *Steneosaurus*, מהמשפחה טלאוזאוריים. רק ב-1832 העריך פון מייר שהוא סוג תרופוד בשל מבנה החוליות ההפוכות מאלה של התנינים. הוא נתן לו את שם התרופוד הראשון שתואר.

הדינוזאור היה טורף באורך 6 מטרים ומשקל של 500 ק"ג בקירוב והוא היה דומה למגלוזאורוס או לאאוסטרפטוספונדילוס (שבעבר היה מין בסוגו). מספר חוקרים רואים בסוג זה, שהוא בעל ממצאים חלקיים, מין בתוך הסוג מגנוזאורוס (*Magnosaurus*), כך שהוא מוטל בספק.

## קישורים חיצוניים

קטגוריה:מגלוזאורים
קטגוריה:דינוזאורים שחיו ביורה עליון באירופה
טינקרבל: תחרות אפייה

**טינקרבל: תחרות אפייה** (באנגלית: **Pixie Hollow Bake Off**, "בייק אוף עמק הפיות") הוא סרט קומדיה קצר אמריקאי בהנפשה ממוחשבת משנת 2013, אשר לוקח חלק בסדרת הסרטים "טינקרבל" שמבוססת על הזיכיון "פיות דיסני" שבבעלות חברת וולט דיסני. עלילת הסרט עוקבת אחר טינקרבל וחברותיה שמתחרות בתחרות אפייה נגד ג'לטה וצוות הבישול שלה.

הסרט בוים על ידי אליוט מ' בור, נכתב על ידי קייט קונדל, הופק על ידי ז'אן הירוטה, נערך על ידי ליסה לינדר והולחן על ידי זאין אפנדי. אולפני דיסניטון הפיקו את הסרט, כאשר הוא הונפש על ידי Arc Productions. בשונה משאר הסרטים בסדרה, הסרט לא הולחן על ידי ג'ואל מקנילי ולא הונפש על ידי Prana Studios.

הסרט שודר במקור בבריטניה בערוץ דיסני ב-20 באוקטובר 2013 בהפצת Disney–ABC Domestic Television, ולאחר מכן, בשנת 2014, הופץ כבונוס למהדורות ה-Blu-ray של הסרט "טינקרבל ופיית הפיראטים", יחד עם 10 סרטים קצרים נוספים. עוד באותה שנה הסרט פורסם ב-Disney Movies Anywhere. בישראל הסרט שודר לראשונה בדיבוב עברי בשנת 2013 בערוץ דיסני. אורך הסרט הוא כ-6 דקות.

ג'לטה דובבה באנגלית אמריקנית על ידי ג'יאדה דה לורנטיס ובאנגלית בריטית על ידי ליסה פוקנר, כאשר שתיהן מתחום הבישול. פוקנר שיתפה שהעבודה בסרט הייתה "מקסימה" ושהיא הייתה רוצה שתהיה לג'לטה סדרת טלוויזיה שבה היא אופה.

## עלילה
במשך 339 שנים, ג'לטה אלופת האפייה וצוות הבישול שלה מכינים את אותה עוגה לכבוד המסיבה של קלריון, מלכת עמק הפיות. כשטינקרבל מציעה להכין עוגה שונה, ג'לטה מסרבת להכין אותה, וכך מתחילה תחרות אפייה בין טינקרבל וחברותיה נגד ג'לטה וצוות הבישול שלה - תחרות של מי תכין את העוגה הטובה ביותר. בסיום התחרות, העוגה של טינקרבל וחברותיה נראית יותר מושכת, אך המלכה קלריון לא אהבה את הטעם שלה, לעומת העוגה של ג'לטה והצוות שלה שנראתה רגילה והמלכה קלריון אהבה את הטעם שלה. במהלך הסרט טינקרבל וג'לטה מדברות על המתרחש בתחרות כמו בתוכנית מציאות.

## מדבבים

הדיבוב העברי של הסרט בוים על ידי אפרת קרצמן, והופק על ידי הדס מוזס.

## קישורים חיצוניים
* 

* 

## הערות שוליים

קטגוריה:פיות דיסני
קטגוריה:סרטי אנימציה של סטודיו דיסני-טונס
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי אנימציה ממוחשבת
קטגוריה:סרטים קצרים מונפשים
קטגוריה:סרטי 2013
קטגוריה:סרטים באנגלית
קטגוריה:סרטי קומדיה אמריקאיים
הקורפוס החמישי (בריטניה)

**הקורפוס ה-5 של [[הצבא הבריטי]]** היה קורפוס בריטי, אשר השתתף במלחמת העולם הראשונה ובמלחמת העולם השנייה.

## היסטוריה
### הקמת הקורפוס
בשנת 1876 הוחלט על הקמת 8 קורפוסים, ומטה הקורפוס ה-5 הוצב בסאליסבורי. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-5 הפך ל"פיקוד הצפון" עם מטה ביורק.

### מלחמת העולם הראשונה
ימין|ממוזער|150px|סמל הקורפוס במלחמת העולם הראשונה
ב-18 בפברואר 1915 הוקם מחדש הקורפוס ה-5 כחלק מהארמייה השנייה, והוא הועמד בפיקודו של הרברט פלומר. הקורפוס לחם בקרב איפר השני, שם ספג אבדות כבדות, ובאוגוסט 1916 הועבר תחת פיקוד ארמיית העתודה, עמה לחם במהלך הקרב על הסום. בשנת 1917 לחם הקורפוס בקרב איפר השלישי, ולאחר מכן הועבר תחת פיקוד הארמייה השלישית עמה לחם במהלך קרב קמברה. בשנת 1918 לחם הקורפוס במתקפת האביב ובמתקפת מאה הימים, ולאחר המלחמה פורק הקורפוס.

### מלחמת העולם השנייה
ביוני 1940 הוקם הקורפוס מחדש, והועמד תחת פיקודו של קלוד אוקינלק. הקורפוס לחם במהלך מבצע לפיד, המערכה בתוניסיה, המערכה באיטליה, ובכלל זה פלישת בעלות הברית לאיטליה, קרב מונטה קאסינו, הקו הגותי ומתקפת האביב של בעלות הברית בצפון איטליה, ולאחר המלחמה פורק הקורפוס.

## מפקדים
### מלחמת העולם הראשונה
* הרברט פלומר (פברואר 1915–מאי 1915)
* אדמונד אלנבי (מאי 1915–אוקטובר 1915)
* יו פאנשווה (אוקטובר 1915–יולי 1916)
* אדוארד פאנשווה (יולי 1916–אפריל 1918)
* קמרון שוטה (אפריל 1918–1919)

### מלחמת העולם השנייה
* קלוד אוקינלק (1 ביוני 1940–10 ביולי 1940)
* ברנרד מונטגומרי (22 ביולי 1940–1 באפריל 1941)
* אדמונד שרייבר (1 באפריל 1941–8 במרץ 1942)
* צ'ארלס אלפרי (9 במרץ 1942–8 באוגוסט 1944)
* צ'ארלס קייטלי (1944–1945)

## קישורים חיצוניים
* הקורפוסים הבריטיים במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
מיצי לבלב

**מיצי לבלב** (באנגלית: **Pancreatic juice**) הם נוזלים המופרשים על ידי הלבלב, המכילים מגוון אנזימים, כולל טריפסינוגן, כימוטריפסינוגן, אלסטאזה, קרבוקסיפפטידאז, ליפאז לבלבי, נוקלאז ועמילאז. הלבלב ממוקם באזור הקרביים, ומהווה חלק עיקרי במערכת העיכול ונחוץ עבור תהליך עיכול תקין ולהטמעה לאחר מכן של חומרים מקרו-נוטריאנטים הנדרשים למחיה.

מיצי לבלב הם אלקליים באופיים בשל הריכוז הגבוה של יוני ביקרבונט. ביקרבונט מועיל בנטרול חומצת הקיבה החומצית, ומאפשר שינויים אנזימאטיים יעילים.

הפרשת מיצי הלבלב מווסתת בעיקר על ידי ההורמונים סקרטין והכולציסטוקינין, המיוצרים על ידי דפנות התריסריון, ועל ידי פעולת עצבוב אוטונומי.

שחרור הורמונים אלה לדם מגורה על ידי כניסת עיסה (chyme) חומצית מהקיבה לתריסריון.

הפרשת הלבלב היא תמיסה מימית של ביקרבונט שמקורו בתאי הצינור והאנזימים שמקורם בתאי האצינרים. הביקרבונט מסייע לנטרול החומציות הנמוכה של העיסה המגיעה מהקיבה, ואילו אנזימי העיכול מסייעים בפירוק החלבונים, השומנים והפחמימות להמשך עיבוד וספיגה במעי.

מיצי לבלב מופרשים בתריסריון דרך פטמה (Papilla) בדפנות התריסריון. לחלק מהאנשים יש גם צינור נוסף, הנקרא צינור הלבלב המשני (Accessory Pancreatic Duct), אשר עשוי להיות תפקודי (כלומר, גם הוא מרוקן את הפרשות הלבלב האקסוקריניות לתוך התריסריון) או שאינו תפקודי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לבלב
קטגוריה:נוזלי גוף
דניאל גרינברג (דוגמנית)

**דניאל גרינברג** (נולדה ב-14 במרץ 1994) היא דוגמנית וידוענית ישראלית. השתתפה בעונה התשיעית של תוכנית הריאליטי "האח הגדול" ברשת 13.

## ביוגרפיה
גרינברג נולדה וגדלה במיתר עם שני אחים ואחות. בגיל 16 זכתה בתחרות היופי "מיס באר שבע והנגב". שירתה בחיל האוויר כמש"קית יחסי ציבור בבסיס חצרים.

בשנת 2018 התפרסמה כמשתתפת בעונה התשיעית של תוכנית המציאות "האח הגדול" ברשת 13, היא נכנסה בכניסה השנייה והודחה שלב אחד לפני הגמר. לאחר מכן חתמה עם "סוכנות ADD" והשתתפה בקמפיינים ל"GONG"  (2018), "" (2019) ו־"Scoop"  (2019). באחרון הייתה פרזנטורית של המותג, כשהחליפה את רוסלנה רודינה.

בשנת 2019 השתתפה ב"גולסטאריות 2" ב-HOT והייתה המנחה הראשית של "החברות הכי טובות" ב"ערוץ 24".

ב-2020 החלה לעבוד כמפיקת אירועים, והשיקה את מותג הטיפוח "Golden-Mia" עם אחותה קארין. 

### חיים אישיים
גרינברג נישאה במרץ 2020 לזמר איל גולן. לאחר חתונתם פרסם גולן את השיר "מכאן ועד הנצח" ולו וידאו קליפ אשר צולם בחתונה עצמה. השניים הורים לבת ובן. בדצמבר 2021 השניים התגרשו. באוקטובר 2023, חזרו להיות יחד וביוני 2024 נפרדו בפעם השנייה.

## קישורים חיצוניים

* כתבות ברשת 13
* כתבות מגזין את
* ynet מציג חתונה דניאל גרינברג ואייל גולן
* 
* 
* 
* 
* 
* 
* 

## הערות שוליים

2020 05
קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי האח הגדול (ישראל)
קטגוריה:משתתפי גולסטאר
קטגוריה:זוכות בתחרויות יופי מקומיות בישראל
קטגוריה:מיתר: אישים
קטגוריה:רחובות: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
הקורפוס השביעי (בריטניה)

**הקורפוס ה-7 של [[הצבא הבריטי]]** (אנגלית: VII Corps) היה קורפוס בריטי, אשר השתתף במלחמת העולם הראשונה ובמלחמת העולם השנייה.

## היסטוריה
### הקמת הקורפוס
בשנת 1876 הוחלט על הקמת 8 קורפוסים, ומטה הקורפוס ה-7 הוצב ביורק, והוא כלל יחידות מיליציה אנגליות ואיריות.

### מלחמת העולם הראשונה
ב-14 ביולי 1915 הוקם הקורפוס ה-7 כחלק מהארמייה השלישית, והוא הועמד בפיקודו של תומאס סנואו. הקורפוס לחם במהלך הקרב על הסום, ובשנת 1917 הוא לחם בקרב אראס ובקרב קמברה. בשנת 1918 לחם הקורפוס במתקפת האביב, ובאפריל 1918 פורק הקורפוס.

### מלחמת העולם השנייה
ביולי 1940 הוקם מחדש הקורפוס ה-7, על מנת להתכונן לפלישה גרמנית לבריטניה. הקורפוס פורק בדצמבר של אותה שנה ועל בסיסו הוקם הקורפוס הקנדי.

## מפקדים
### מלחמת העולם הראשונה
* תומאס סנואו (יולי 1915–ינואר 1918)
* ולטר נוריס קונגריב (ינואר 1918–אפריל 1918)

### מלחמת העולם השנייה
* אנדרו מק'נוטון (יולי 1940–דצמבר 1940)

## קישורים חיצוניים
* הקורפוסים הבריטיים במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
טויוטה AE85

**טויוטה AE85** (באנגלית: **Toyota AE85** , קרויה גם: **Toyota Corolla Levin**, **Toyota Sprinter Trueno**, **Toyota Corolla DX**) היא מכונית קופה, מתוצרת יצרנית הרכב היפנית **[[טויוטה]]** אשר יוצרה בין השנים 1983–1987 ביפן.

## "טויוטה AE85"

* דגמי "טויוטה AE85" שווקו ממאי 1983
* "טויוטה AE85" חילקה את השלדה והעיצוב החיצוני עם דגם "Toyota AE86" 
* תצורות: 2 דלתות קופה, 3 דלתות הצ'בק.
* 2 דלתות.
* 2+2 מושבים.
* מנוע קדמי - 1.5 ליטר (מנוע קירור מים).
* סוג הנעה: הנעה אחורית.
* 1 מאייד מסוג "Aisan 3A-U".
* קיבולת מכל דלק - 50 ליטר.
* מקדם גרר - 0.35.
* צמיגים: 155 SR 13.
* יחס כוח / משקל: 93.94 כ"ס ל-1,000 ק"ג.

## ראו גם
* טויוטה
* טויוטה סרה

## קישורים חיצוניים

* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1983
קטגוריה:כלי רכב יפניים
AE85
מימודקטילוס

**מימודקטילוס** (שם מדעי: *Mimodactylus*) הוא סוג של פטרוזאור מהקבוצה פטרנודונטואידה, שחי במשך הקרטיקון העליון שלפני 95 מיליון שנה בלבנון. הוא התגלה בשטחי "Hjoula" שבהר הלבנון, לבנון. המאובנים שלו חולצו בידי משלחת של אוניברסיטת אלברטה ותוארו ב-2019 בידי אלכסנדר קלנר ושותפיו. משמעות השם של הפטרוזאור היא מהקיצור MIM - קיצור של המוזיאון של ביירות, Mineral Museum והסיומת "פטרוס" - אצבע. שם המין *Mimodactylus libanensis* נובע מהימצאו בלבנון.

פטרוזאור זה היה קרובו של הצירדקטילוס, והוא הכיל ממצאים כמעט שלמים למעט כמה חוליות וקצה האגן, לרבות גולגולת שלמה ולסת ישרה מלאה שיניים חרוטיות. מוטת הכנפיים של הפטרוזאור שנמצא הגיע ל-135 סנטימטרים והיא כנראה השתייכה לפרט צעיר.

הפטרוזאור עופף לאורך דרומו של ים תטיס בחיפוש אחרי דגים, חסילונים וטרף דומה, אותו שלה בעזרת מקורו הגדול כמו של שקנאי. לעיתים בעוד הוא התעופף מעל פני המים הוא נחטף בידי זוחלים ימיים או כרישים שארבו לו.

## קישורים חיצוניים

*First complete pterosaur from the Afro-Arabian continent: insight into pterodactyloid diversity באתר nature 
* 

קטגוריה:בעלי חיים שתוארו ב-2019
קטגוריה:מאובני טקסונים שתוארו ב-2019
קטגוריה:טקסונים שתוארו בידי אלכסנדר קלנר
קטגוריה:פטרנודונטואידה
קטגוריה:פטרוזאורים שחיו בקרטיקון עליון באסיה
צ'אד גייבל

**צ'ארלס בטס** (באנגלית: **Charles Betts**; נולד ב-8 במרץ 1986) הידוע יותר בשם הבמה שלו, **צ'אד גייבל** הוא מתאבק אמריקאי, המופיע בארגון ההיאבקות WWE, בתוכנית הדגל Raw.

בטס השתתף כמתאבק באולימפיאדת לונדון 2012, כשבשלהי שנת 2013 הוא חתם ב-WWE ולאחר מכן נשלח לאימונים במתחם הפיתוח של NXT. בטס הופיע ב-NXT תחת שם הבמה צ'אד גייבל, כשבמהלך תקופה זו הוא היה מתאבק זוגות לצד שותפו, ג'ייסון ג'ורדן. לפני שהם זומנו לרוסטר הראשי בשנת 2016, השניים זכו באליפות הזוגות של NXT. ברוסטר הראשי, השניים זכו גם באליפות הזוגות של סמאקדאון לפני שנפרדו באמצע שנת 2017. לאחר מכן, הוא חבר לשורות המתאבק שלטון בנג'מין, לפני שגייבל הועבר למותג Raw כחלק מהסופרסטאר שייק-אפ לשנת 2018. במהלך תקופתו במותג זה, הוא הצטוות יחדיו עם בובי רוד, כשהם אף זכו באליפות הזוגות של Raw בדצמבר 2018. לאחר זכייתו בתואר זה, הוא הפך למתאבק השני (לאחר שותפו בעבר, ג'ייסון ג'ורדן) אשר החזיק באליפות הזוגות של Raw, סמאקדאון ו-NXT.

## קריירה אולימפית

בטס היה אלוף בתי הספר התיכוניים של מינסוטה. הוא ניצח את ג'ורדן הולם במבחני הקבלה האולימפיים בקטגוריית 84 ק"ג. הוא העפיל לאולימפיאדת 2012, שבה הוא ניצח את קייטאני גרהאם ממיקרונזיה בסיבוב העפלה, אך הודח בסיבוב לאחר מכן על ידי פבלו שוריי מקובה.

## חיים אישיים

בטס נשוי לקריסטי אוליבר מאז 19 ביוני 2011. לשניים יש ביחד שלושה ילדים.

## אליפויות והישגים

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-83 מתוך 500 המתאבקים הטובים ביותר לשנת 2019

* **הישגים בארגון ההיאבקות World Wrestling Entertainment - WWE**
** אליפות הזוגות של Raw (פעמיים)  - ביחד עם בובי רוד (1) ואוטיס (1)
** אליפות הזוגות של סמאקדאון (פעם אחת)  - ביחד עם ג'ייסון ג'ורדן
** אליפות הזוגות של NXT (פעם אחת)  - ביחד עם ג'ייסון ג'ורדן
** אליפות המהירות של WWE (פעם אחת, **נוכחי**)

* **הישגים במגזין ההיאבקות Wrestling Observer Newsletter - WON**
** טירון השנה (2015)
** המתאבק הכי פחות מוערך (2019)
** הגימיק הגרוע ביותר (2019)  - כשורטי ג'י

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1986
התעלה האנאלית

**התעלה האנאלית** (באנגלית: **Anal canal**) היא הקטע הסופי של המעי הגס בין החלחולת לבין פי הטבעת, הנמצאת מתחת למפלס קרקעית האגן (רצפת האגן). היא ממוקמת בתוך המשולש האנאלי של חיץ הנקביים, בין הגומץ האיסקיו-אנאלי (Ischioanal fossa) הימני והשמאלי. כמקטע התפקודי הסופי של המעי, הוא מתפקד בוויסות שחרור צואה (צאיה) על ידי שני הסוגרים השריריים. הפתח בחלקה הסופי של התעלה האנאלית מכונה פי הטבעת.

## מבנה
בבני אדם, התעלה האנאלית אורכה כ-6 עד 10 סנטימטרים, מהחלחולת עד לפי הטבעת. הוא מופנה כלפי מטה ולאחור. הוא מוקף בסוגרים פנימיים בלתי רצוניים ובסוגרים חיצוניים רצוניים, אשר שומרים על הנהור סגור בצורה של חריץ מלפנים ומאחור.

התעלה מובדלת מפי הטבעת על ידי מעבר פני השטח הפנימיים מרקמה אנדודרמית לרקמה אקטודרמית דמוית-עור.

התעלה האנאלית מחולקת באופן מסורתי לשני מקטעים, עליונים ותחתונים, מופרדים על ידי הקו המשונן (Pectinate line):
* מקטע עליון (zona columnaris)
** הרירית מרופדת על ידי אפיתל חד-שכבתי עמודי
** מאופיין בקפלים אורכיים של הגלימה הרירית המחוברים זה לזה מלמטה על ידי קפלי קרום רירי המכונים מסתמים אנאליים
** מקבל אספקת דם על ידי עורק פי הטבעת העליון (ענף של עורק מתלה המעי התחתון)
* מקטע תחתון
** מחולק בעצמו לשני אזורים קטנים יותר, המופרדים על ידי קו לבן המכונה קו הילטון:
*** זונה המורג'יקה - מרופדת על ידי אפיתל שטוח רב-שכבתי שאינו קרטיני
*** זונה קוטנאה (עורית) - מרופדת על ידי אפיתל שטוח רב-שכבתי קרטיני, שמשתלב עם העור הפרניאלי שמסביב
** מקבל אספקת דם על ידי עורק פי הטבעת התחתון (ענף של עורק הערווה הפנימי)

השוּל האנאלי מתייחס לקצה הדיסטלי של התעלה האנאלית, אזור מעבר בין האפיתל של התעלה האנאלית לעור הפרניאלי. אין להתבלבל עם הקו המשונן בין האזורים העליונים והתחתונים בתוך התעלה האנאלית.

בלוטת אנאלית מפרישה הפרשות לימפתיות ובונה חומר צואתי מבִּטנָת המעי הגס. אצל בעלי חיים מסוימים ניתן לבצע ריקון של הבלוטות הללו באופן שגרתי כל 24–36 חודשים כדי למנוע זיהום והיווצרות פיסטולה.

## תפקוד
שריר הסוגר האנאלי החיצוני הוא השריר הרצוני שמקיף ודבוק לפי הטבעת בשוליים התחתונים של התעלה האנאלית. שריר זה נמצא במצב של התכווצות טונית, אך במהלך צאיה הוא נרפה כדי לאפשר שחרור צואה.

תנועת הצואה נשלטת גם על ידי הסוגר האנאלי הפנימי, שמבוקר באופן בלתי-רצוני, שהוא הרחבה של השריר המעגלי המקיף את התעלה האנאלית. סוגר זה נרפה כדי בזמן שחרור צואה מפי הטבעת והתעלת האנאלית.

## ראו גם
* חלחולת
* פי הטבעת

## קישורים חיצוניים
* 

## הערות שוליים

קטגוריה:מערכת העיכול
קטגוריה:אגן
טוצ'ין

**טוצ'ין** (באוקראינית: **Tyчин**, בגרמנית: **Tutschin**, בפולנית: **Tuczyn**, ביידיש: **טוטשין**) הוא יישוב עירוני במחוז רובנו במערב אוקראינה. היישוב שוכן באזור ההיסטורי של ווהלין, כ-18 ק"מ ממזרח לבירת האובלסט, רובנו.

## היסטוריה
משפחת האצולה הפולנית סיימשקו (Siemaszko) מושרשת בטוצ'ין. בשנת 1650 הייתה העיירה בבעלות משפחת דנילוביץ', אחר כך בידי משפחת לובומירסקי, ובידי משפחת וולבסקי מהמאה ה-18 ועד פרוץ מלחמת העולם השנייה. קרן סטניסלב לובומירסקי הקימה שתי כנסיות עץ, *cerkwie*, בשנת 1711 (Paraskewy) ובשנת 1730 (Przemienienia Pańskiego). בני משפחת וולבסקי בנו כנסייה בסגנון קלאסי בשנת 1796.

קהילה רומית קתולית נוסדה בטוצ'ין בשנת 1590 והיא כללה כפרים רבים בסביבת היישוב. בשנת 1938 מנתה הקהילה הקתולית 2,660 נפש, כמעט כולם פולנים.

באזור טוצ'ין הייתה אוכלוסייה גרמנית משמעותית. גרמנים רבים החלו להגיע בשנות השישים של המאה התשע עשרה. הרוב המכריע היו לותרנים גרמנים, שבתחילה קיבלו שירותי דת מהקהילה הלותרנית בז'יטומיר הרחוקה. הכנסייה הלותרנית בטוצ'ין הוקמה בשנת 1888. בשיאה, לפני מלחמת העולם הראשונה, שירתה הקהילה למעלה מ-25,000 גרמנים בלמעלה מ-80 כפרים, באזור גדול בהרבה מזה שכוסה על ידי הקהילה הקתולית, ובכל זאת לא הוקם בניין כנסייה לותרנית עד שנת 1929. מספר הגרמנים צנח בצורה חדה לפני מלחמת העולם הראשונה, כאשר רבים מהם היגרו לצפון אמריקה. רק כ-6000 נותרו בעיירה במהלך שנות המלחמה.

לפני מלחמת העולם השנייה הייתה טוצ'ין עיירה מרכזית במחוז והייתה בה אוכלוסייה גדולה של יהודים (כ-3000), וכן פולנים ואוקראינים, בתוספת שרידי האוכלוסייה הגרמנית שהייתה במקום בעבר.

### מלחמת העולם השנייה

לאחר ששמעו על השמדת הגטו היהודי ברובנה, החליטו המנהיגים היהודים בטוצ'ין להתנגד לנאצים. בערב יום רביעי, 23 בספטמבר 1942, הוצב מצור על גטו טוצ'ין. מנהיגי המרד הכריזו על כוננות מלאה; קבוצות הלחימה נכנסו לתפקידים. עם שחר 24 בספטמבר התקדמו כוחות גרמנים וכוחות עזר אוקראינים לעבר גדרות הגטו. כאשר כוחות ההתנגדות נתנו את האות, הובערו בנייני הגטו והמחסנים הגרמניים בקצהו. הקבוצות הלוחמות פתחו באש, פרצו את גדר הגטו והפצירו באוכלוסייה לברוח. בחסות עשן וירי נמלטו ליער כ-2,000 איש - כשני שלישים מאוכלוסיית הגטו, כולל נשים, ילדים וקשישים. הלהבות המשיכו לבעור בשארית אותו היום ולמחרת; גם הירי המשיך. כמה גרמנים ואנשי משטרת העזר האוקראינית נהרגו. שליש מאוכלוסיית הגטו נפל, כולל כמעט כל הלוחמים. המרד הסתיים בשבת, 26 בספטמבר, כאשר ראשי המתנגדים הסגירו את עצמם לגרמנים, כיוון שלא הצליחו לעמוד בתנאים ביערות הסמוכים. מחציתם של יתר הבורחים נלכדו ונרצחו תוך שלושה ימים. כ-300 נשים, מטופלות בתינוקות, שלא היו מסוגלות לעמוד בתנאי היער, חזרו לטוצ'ין ונורו. רבים מהיתר נפטרו; אחרים הוסגרו לגרמנים או נרצחו על ידי איכרים בסביבה. כמה צעירים מיהודי טוצ'ין הצטרפו לפרטיזנים ונהרגו בקרב. מבין 3,000 יהודי טוצ'ין, רק 20 עדיין היו בחיים ב-16 בינואר 1944, עת שוחררה העיירה.

## קישורים חיצוניים

* 
*  טוצ'ין באתר יד ושם
*  היסטוריה של הקהילה הלותרנית של טוצ'ין
*  תיאור האירועים בטוצ'ין במלחמת העולם השנייה
* טוצ'ין בקהילה-לינקס
* 1923 מדריך עסקים של טוצ'ין ב- KehilaLinks
* טוצ'ין-קריפה, ווהלין; לזכר הקהילה היהודית
* 

## הערות שוליים

קטגוריה:עיירות יהודיות (שטעטלעך)
קטגוריה:מחוז רובנו: עיירות יהודיות
קטגוריה:יישובים שהוקמו במאה ה-16
המפלגה הרוסית לחירות ולצדק

**המפלגה הרוסית לחירות ולצדק** (ברוסית: **Российская партия свободы и справедливости**; עד 2021 נקראה **המפלגה הקומוניסטית לצדק חברתי**, **Коммунистическая партия социальной справедливости**,КПСС) היא מפלגה פוליטית רוסית שנוצרה בקונגרס המכונן ב-8 באפריל 2012 ונרשמה רשמית ב-28 במאי 2012. על פי אמנת המפלגה, היא מצהירה על כוונתה לפעול להקמת מדינה סוציאליסטית.

בשנת 2018, בעקבות תוצאות הבחירות לאספה המחוקקת של מחוז ולדימיר, היא קיבלה 6.14% והשיגה מקום ראשון וזכות להשתתף בבחירות לדומה בשנת 2021 מבלי לאסוף חתימות. במרץ 2021 שינתה המפלגה את שמה מ"המפלגה הקומוניסטית לצדק חברתי" ל"מפלגה הרוסית לחירות ולצדק" וזנחה את המצע הקומוניסטי שלה, אך עודנה תומכת בהקמת מדינה סוציאליסטית.
## היסטוריה
### המפלגה הקומוניסטית לצדק חברתי
המפלגה הוקמה בהשתתפות מנהיג המפלגה הדמוקרטית ברוסיה והמרכז לטכנולוגיות פוליטיות אנדריי בוגדאנוב, אשר הכריז ב-18 ביולי 2012 במסיבת עיתונאים משותפת עם "המועצה המתאמת - ישיבה בין מפלגתית". אגודה זו נוצרה גם ביוזמתו של אנדריי בוגדנוב. היא כללה את איחוד האזרחים, המפלגה הסוציאל-דמוקרטית של רוסיה, מפלגת העם של רוסיה, המפלגה הדמוקרטית של רוסיה והמפלגה הקומוניסטית לצדק חברתי. ידוע גם כי התוכנית והמצע נכתבו על ידי סגן יו"ר המפלגה הדמוקרטית של רוסיה, כיום יו"ר איגוד המפלגה האורבנית, ויאצ'סלב סמירנוב.
### המפלגה הרוסית לחירות ולצדק
במרץ 2021, לקראת השתתפות המפלגה בבחירות הפרלמנטריות ברוסיה, בקונגרס המפלגה, נבחר האסטרטג הפוליטי קונסטנטין ריקוב ליושב ראש החדש של המפלגה. בנוסף, הוחלט באותו קונגרס לשנות בהצעתו את שם המפלגה ל"מפלגה הרוסית לחירות וצדק".

"אנחנו מתכננים ליצור מפלגה מסוג חדש. בעלת אוריינטציה חברתית, מצד אחד, כפי שהזמן דורש, אך יחד עם זאת, רב תחומית והיברידית במבנה שלה. מפלגה של אנשים חופשיים שחולמים על התפתחות וקידמה. מפלגה שבמרכזה עומד הפרט, ולא המנגנון הבירוקרטי המשרת אותו. מפלגה שמולידה כמה מנהיגים, לא רק מנהיג אחד", אמר מנהיג המפלגה החדש ריקוב בעמוד הפייסבוק שלו. המפלגה משכה פוליטיקאים שונים שסולקו מהמפלגה הקומוניסטית, אך למרות שינוי השם והניסיון להתרחק מהרעיון הקומוניסטי, המפלגה זכתה ב-0.77% בלבד מהקולות ולא השיגה מושב בדומה.

במשך זמן קצר לאחר שינוי השם, העיתונאי מקסים שבצ'נקו שימש כמנהיג המפלגה, ברם בספטמבר 2022 הודיע על פרישתו מהמפלגה.

## ביקורת
המפלגה מואשמת בכך שהיא פרויקט של הקרמלין שנועד לגנוב קולות מהמפלגה הקומוניסטית. ידוע כי יו"ר הוועד המרכזי של המפלגה, יורי מורוזוב, היה חבר במפלגה הקומוניסטית בתקופה הסובייטית ובהמשך - "רוסיה המאוחדת". המפלגה הקומוניסטית הצביעה על כך שהמפלגה החדשה מינתה מועמדים שהיו להם אותם שמות משפחה עם מועמדים של המפלגה הקומוניסטית כדי לבלבל את המצביעים. סרגיי אובוכחב טוען כי "המינוי של בעלי שמות אינו מגיע מהמפלגה עצמה, אלא מהמשאב המינהלי ומפלגת השלטון...". בשנת 2013 הודחה מועמדת מהבחירות לאספה האזורית של ארכנגלסק, לאחר שהתברר שהיא מתה ארבעה חודשים קודם לכן. מאז 2021, המפלגה אינה רואה בעצמה מפלגה קומוניסטית, אך הביקורת על ניסיונותיה לגנוב קולות מהקומוניסטים נותרה בעינה.
## ראו גם
* המפלגה הקומוניסטית של הפדרציה הרוסית
* הקומוניסטים של רוסיה

## קישורים חיצוניים

* 
* האתר הרשמי הישן של המפלגה

## הערות שוליים

קטגוריה:רוסיה: מפלגות
קטגוריה:מפלגות סוציאליסטיות
קטגוריה:מפלגות שמרניות
קטגוריה:מפלגות שהוקמו ב-2012
הפטריוטים של רוסיה

**"הפטריוטים של רוסיה"** (ברוסית: **«Патриоты России»**) הייתה מפלגה פוליטית רשומה ברוסיה, שהוקמה בשנת 2005 כתוצאה מפיצול המפלגה הקומוניסטית, על בסיסה של "מפלגת העבודה הרוסית" שהתקיימה עד ינואר 2021 עת מוזגה עם מפלגת רוסיה הוגנת. מייסדה ומנהיג המפלגה בשנות קיומה היה גנאדי סמיגין.

## היסטוריה
על פי המצע הרשום במשרד המשפטים, האידאולוגיה של המפלגה היא סוציאליזם דמוקרטי וקולקטיביזם.

בשנת 2004, לאחר קיום קונגרס אלטרנטיבי של המפלגה הקומוניסטית של הפדרציה הרוסית בניסיון להחליף את זיוגאנוב, ביוזמתו של גנאדי סמיגין, הוקמה באותה שנה "קונגרס הפטריוטים של רוסיה", המאחד מספר עמותות ציבוריות.

ב-20 באפריל 2005 נערך הקונגרס המכונן של מפלגת הפטריוטים של רוסיה, שנרשמה כחוק כקונגרס הבא של מפלגת העבודה הרוסית, ששינתה את שמה, בקונגרס זה נבחר גנאדי סמיגין ליושב ראש המפלגה.

בשנת 2008 הקונגרס השמיני של "פטריוטים של רוסיה" אישר את הפיכת המפלגה לחלק מהפטריוטים של "מפלגת השלום והאחדות", אולם בשנת 2012, לאחר תיקוני חקיקה בנושא פישוט הליך רישום מפלגות פוליטיות, החליטה הוועדה המארגנת של "מפלגת השלום והאחדות" בראשות סאג'י אומלטובה על היפרדות והפיכת "פטריוטים של רוסיה" לתנועה פוליטית עצמאית.

### שיתוף פעולה ומיזוג עם רוסיה הוגנת
בשנים 2005–2008 המפלגה הייתה חברה בקואליציה שהוקמה באותו שם עם "המפלגה העממית של הפדרציה הרוסית"; רצון העם; מפלגת תחיית רוסיה; מפלגת השלום והאחדות. מאז 2011 המפלגה משתפת פעולה עם החזית העממית הרוסית שנוצרה ביוזמתו של ולדימיר פוטין.

בינואר 2021 התמזגה עם מפלגת רוסיה הוגנת לקראת הבחירות הפרלמנטריות ברוסיה 2021.

## בחירות
בשנת 2007 המפלגה קיבלה 0.89% (615,417 קולות) בבחירות לדומא החמישית. בראש הרשימה עמדו מנהיג המפלגה גנאדי סמיגין, יו"ר הדומה לשעבר ומנהיג מפלגת התחייה הרוסית גנאדי סלזניוב, השחקן סרגיי מאחוביקוב, צירי הדומה אנדריי ויורי סאבייב, וכן ויקטור צ'רפקוב, אלכסנדר קרוטוב וולדימיר סמגו - שמועמדותם אושרה בקונגרס המפלגה השביעי.

בשנת 2011 המפלגה קיבלה 0.97% (639,119 קולות) בבחירות לדומה הששית. רשימת המפלגה בראשות מנהיג המפלגה גנאדי סמיגין, כללה את השחקן סרגיי מאחוביקוב וצירי הדומה לשעבר נאדז'דה קורנייבה וסרגיי גלוטוב.

בשנת 2016, בבחירות לדומה השביעית, המפלגה סיימה במקום ה-12 עם 0.59% מהקולות.

בשנת 2018 המפלגה לא מינתה מועמד משלה בבחירות לנשיאות, ותמכה בפוטין.

## קישורים חיצוניים

* 

## הערות שוליים

קטגוריה:מפלגות סוציאליסטיות
קטגוריה:רוסיה: מפלגות
קטגוריה:מפלגות שהוקמו ב-2005
מדד בורסת מוסקבה

ממוזער|גרף מדד בורסת מוסקבה, רוסיה.
**מדד [[בורסת מוסקבה]]** (Индекс МосБиржи, או מדד **MOEX Russia**), לשעבר **מדד MICEX**, הוא המדד העיקרי הנקוב ברוב שוקי המניות ברוסיה. המדד הוקם ב-22 בספטמבר 1997, והוא בעל אותו הרכב כמו מדד RTS (מערך המסחר הרוסי) הנקוב בדולר.

מספר מניות הרכיבים משתנה ותלוי בנזילות ובתדירות המסחר. המדד מועדף באופן מסורתי על ידי משקיעים מקומיים, בעוד שמשקיעים זרים מעדיפים את מדד RTS.

## ראו גם
* מדד RTS

## הערות שוליים

קטגוריה:מדדי מניות
קטגוריה:שוק ההון הרוסי